Awanan teritorial

Awanan teritorial (tambe conoci como zona teritorial of lama teritorial) ta un zona maritimo cu tin frontera cu e area terestre di un estado costal y riba cua e soberania di e estado ey ta extende (incluso su espacio aereo, fondo di lama y subsuelo). (1994), "De Belgische staatshervorming en het zeerecht", Revue Belge de Droit International, nr. 1994/1, blz. 247 Awanan teritorial ta separá for di tera y awanan interno door di e liña di base. 

Den su awanan teritorial un pais por aplica su propio hurisdiccion y determina su propio legislacion. Por ehempel, barconan di otro pais no por pisca den e awanan aki sin permit di e estado costal. Emisoranan di radio riba lama por transmiti solamente for di awanan internacional y ta castigabel ora nan haci esaki fo'i awanan teritorial.

Awanan internacional of lama habri ta e awanan mas aya di e zona teritorial, pues cu ta extende for di un distancia di 200 miya di e liña di base.

 Caribe Hulandes 
E awanan teritorial di Caribe Hulandes ta referi na e zonanan maritimo cu ta rondona e islanan Aruba, Boneiro, Corsou, Sint Maarten, Saba y Sint Eustatius.  Nan ta crucial pa soberania y seguridad maritimo (control di nabegacion y rutanan maritimo), desaroyo economico (piscamentu, turismo, recursonan marino), proteccion ambiental (maneho di biodiversidad y parkenan marino), y tambe pa relacionnan internacional cu paisnan bisiña manera Venezuela, Republica Dominicana y Saint Kitts y Nevis).

Bou di derecho internacional, en particular e Convencion di Nacionnan Uni riba Derecho di Lama (United Nations Convention on the Law of the Sea, UNCLOS)UNCLOS a bay na vigor na Caribe Hulandes dia 13 di februari 2009., cada isla tin un lama teritorial di 12 miya nautico (mas o menos 22 kilometer) for di nan liña di base. thumb|180px|left|Barco di patruya den Caribe Hulandes

Segun Statuut, Reino Hulandes ta responsabel pa defensa externo y relacionnan internacional, incluyendo ratificacion di tratadonan, mientras e paisnan autonomo Aruba, Corsou, y Sint Maarten ta encarga pa gran parti cu implementacion di e maneho di nan respectivo awanan teritorial.

Na 2010 a crea un Zona Economico Exclusivo (EEZ) pa henter Caribe Hulandes. Un EEZ ta un area ku ta extende den lama te cu 200 miya nautico (370.4 km) for di costa. Den e EEZ Reino Hulandes tin derechonan exclusivo riba explotacion di recursonan natural manera petroli, gas y pesca. 

 Aruba, Corsou y Sint Maarten 
E tres pais autonomo di Reino Hulandes tin soberania completo riba nan propio lama teritorial di 12 miya nautico. Nan ta controla piscamento, maneho ambiental y uzo di recursonan local. Nan awanan teritorial ta hunga un rol fundamental den nan desaroyo, debi cu nan ta islanan chikito cu un economia fuertemente liga na lama (turismo, nabegacion, pesca).

Aruba, Corsou y Sint Maarten ta enfrenta desafionan comun manera pesca ilegal, polucion y seguridad maritimo, cu hopi biaha ta rekeri asistencia di Marina Real y Wardacosta Caribe Hulandes. Den nan zona EEZ, nan no tin soberania completo, pero por uza recursonan marino bou di coordinacion cu Reino Hulandes.thumb| Mapa cu zonanan EEZ den Caribe Hulandes

 Boneiro, Saba i Sint Eustatius 
Maneho di awa teritorial y EEZ rond Boneiro, Saba y Sint Eustatius ta cay bou di lei Hulandes, hopi biaha den coordinacion cu autoridadnan local. E zona marino rond e islanan aki ta mundialmente conoci pa su biodiversidad. E ta inclui parkenan proteha manera Parke Marino Nacional Boneiro, Parke Marino di Saba y Parke Marino Nacional Sint Eustatius, cu ta regula piscamento, buceo y turismo pa balansa economia cu conservacion.

Na 2015 a crea Parke Marino Yarari den e zona EEZ di Saba y Boneiro, cu den 2018 a wordo expande cu Sint Eustatius. E zona EEZ y e parke ta cubri no menos cu 25.000 km².Beheer mariene biodiversiteit, Rijksdienst Caribisch Nederland Esaki a posiciona Hulanda Caribense como un hub regional di proteccion marino.

 Mira tambe 
 Zona continuo
 Awanan internacional
 Zona economico exclusivo

 Link externo 
 Maritime boundaries of the Caribbean part of the Kingdom, Ministerio di Defensa di Reino Hulandes

Kategoria:Geografia